pythainlp/thai_wikipedia_clean_20230101 huggingface dataset:
ความตกลงระงับกรณีระหว่างไทยกับฝรั่งเศส  หรือ สนธิสัญญาระงับกรณีไทย-ฝรั่งเศส พ.ศ. 2489  หรือที่รู้จักในชื่อ ข้อตกลงวอชิงตัน  เป็นสนธิสัญญาที่ลงนามเมื่อวันที่ 17 พฤศจิกายน พ.ศ. 2489 ที่กรุงวอชิงตัน ดี.ซี. โดยเป็นการยกเลิกอนุสัญญาโตเกียวที่ได้ลงนามเมื่อวันที่ 9 พฤษภาคม พ.ศ. 2484 เพื่อยุติผลสืบเนื่องของกรณีพิพาทอินโดจีนในปี พ.ศ. 2483-2484 ข้อตกลงดังกล่าวมีผลบังคับใช้ในวันที่สรุปข้อตกลงและได้รับการจดทะเบียนในสนธิสัญญาสหประชาชาติเมื่อวันที่ 16 ตุลาคม พ.ศ. 2502
จากสนธิสัญญานี้ทำให้ไทยต้องคืน ดินแดนฝั่งขวาของหลวงพระบาง, จำปาศักดิ์, ศรีโสภณ, พระตะบอง และดินแดนในกัมพูชา ให้กับฝรั่งเศส
ตำบลเซนเดร์ก
เซนเดร์ก  เป็นตำบลในอำเภอเซนเดร์ก เทศมณฑลมีนอบ จังหมัดโฮร์โมซกอน ประเทศอิหร่าน แบ่งออกเป็น 31 หมู่บ้าน จากสำมะโน พ.ศ. 2549 ตำบลนี้ (รวมเซนเดร์กที่ภายหลังเลื่อนสถานะเป็นนคร) มีประชากร 9,871 ใน 2,095 ครัวเรือน ถ้าไม่รวมเซนเดร์ก จะทำให้เหลือประชากร 8,587 คนใน 1,818 ครัวเรือน
สนามกีฬาเอลซาดาร์
สนามกีฬาเอลซาดาร์  หรือเรียกว่า สนามกีฬาเรย์โนเดนาบาร์รา  ระหว่าง ค.ศ. 2005–2011 เป็นสนามฟุตบอลในเมืองปัมโปลนา แคว้นนาวาร์ ประเทศสเปน สนามมีความจุ 23,576 ที่นั่ง สร้างขึ้นใน ค.ศ. 1967 และเป็นสนามเหย้าของเซอา โอซาซูนา
สนามนี้เป็นที่รู้จักในชื่อ "เอลซาดาร์" ตามชื่อของแม่น้ำใกล้สนาม ระหว่าง ค.ศ. 2005–2011 ฝ่ายบริหารแคว้นนาวาร์ (ซึ่งเป็นผู้อุปถัมภ์สนาม) เปลี่ยนชื่อสนามนี้เป็น "เรย์โนเดนาบาร์รา" เพื่อส่งเสริมการท่องเที่ยวในแคว้น โดยโอซาซูนาได้รับเงินสนับสนุน 4.5 ล้านยูโร ในการสะกดคำว่า "เรย์โน" ซึ่งแปลว่า "ราชอาณาจักร" นั้น ฝ่ายบริหารแคว้นนาวาร์ใช้ตัวสะกด ซึ่งมาจากภาษาสเปนสมัยกลาง แทนตัวสะกด ในภาษาสเปนสมัยใหม่ เพื่อให้ความรู้สึกโบราณ
เอลซาดาร์ได้รับการสร้างขึ้นแทนที่สนามซานฆวนที่ขายไปเมื่อปีก่อนหน้า พิธีเปิดสนามมีขึ้นเมื่อวันที่ 2 กันยายน ค.ศ. 1967 โดยมีการแข่งขันระหว่างเรอัลซาราโกซากับวีตอเรียดึซึตูบัลจากโปรตุเกส สนามรองรับผู้ชมได้ 25,000 คนในพิธีเปิด โดยมีเพียง 7,000 ที่นั่งเท่านั้น การแข่งขันจบลงด้วยผลเสมอกัน ก่อนที่ในวันถัดมาโอซาซูนาจะลงเล่นในสนามนี้และเอาชนะวีตอเรียดึซึตูบัล 3–0 นับเป็นชัยชนะครั้งแรกในสนามแห่งนี้ โดยโอซาบาเป็นนักเตะที่ทำประตูแรกให้โอซาซูนาในเอลซาดาร์ในนาทีที่ 28&lt;
ในวันที่ 5 มิถุนายน ค.ศ. 1996 บอนโจวีได้แสดงคอนเสิร์ตดีสเดส์ทัวร์ (These Days Tour) ณ สนามแห่งนี้
ในช่วงกลางปี ค.ศ. 2015 ความจุของสนามได้ถูกลดลงจาก 19,800 ที่นั่ง เป็น 18,375 ที่นั่ง เนื่องจากการปรับปรุงที่เกี่ยวข้องกับความปลอดภัย
การขยายสนาม.
ในช่วงต้นปี ค.ศ. 2019 สมาชิกของสโมสรได้ลงคะแนนสนับสนุนการขยายสนามเป็นประมาณ 24,000 ที่นั่ง ซึ่งเป็นการแก้ไขเล็กน้อยเพื่อให้เป็นไปตามข้อกำหนดของลีกโดยไม่มีความจุเพิ่มขึ้น
เกา เซิงไท่
เกา เซิงไท่ (高昇泰) เป็นปฐมกษัตริย์แห่งอาณาจักรต้าจง(大中國) เป็นพระโอรสของเกา จื้อเซิง (高智昇) ทรงครอง ราชย์ช่วงปี พ.ศ. 1637–1639 (ค.ศ. 1094–1096)
เกาเฉิงไท่ (高陞泰) เป็นตัวละครในนิยายกำลังภายในของกิมย้ง เรื่องแปดเทพอสูรมังกรฟ้า
หยาง อี้เจิน
หยาง อี้เจิน (楊義貞) เป็จักรพรรดิแห่งอาณาจักรต้าหลี่ เป็นพระโอรสของหยาง ยฺหวิ่นเสียน(楊允賢) ทรงครอง ราชย์ช่วงปี พ.ศ. 1623 (ค.ศ. 1080)
ต้วน เหออวี้
ต้วน เหออวี้ (段和譽) หรือ ต้วน เจิ้งเหยียน (段正嚴) เป็จักรพรรดิที่ 16 แห่งอาณาจักรต้าหลี่ เป็นพระโอรสของต้วน เจิ้งฉุน ทรงครอง ราชย์ช่วงปี พ.ศ. 1651–1690 (ค.ศ. 1108–1147)
ต้วนอี้ (段譽) เป็นตัวเอกในนิยายเรื่องแปดเทพอสูรมังกรฟ้า ซึ่งแต่งโดยกิมย้ง
วัดมงคลชัยพัฒนา
Miss Tourism International
Mister International
Mister International Thailand
Miss Grand International 2022
Miss Grand International 2013
Miss Grand International 2014
Miss Grand International 2015
Miss Grand International 2017
Miss Grand International 2019
Miss Grand International 2020
Miss Grand International 2021
Miss Grand International 2023
Amanda Obdam
Anchilee Scott-Kemmis
Tharina Botes
Anntonia Porsild
Sireethorn Leearamwat
Chalita Suansane
Paweensuda Drouin
Arayha Suparurk
รายชื่อผู้ว่าราชการกรุงเทพมหานคร
ผู้ว่าราชการกรุงเทพมหานครเป็นตำแหน่งหัวหน้าฝ่ายบริหารของกรุงเทพมหานคร มีผู้ดำรงตำแหน่งผู้ว่าราชการกรุงเทพมหานครไปแล้วทั้งสิ้น 17 คน 20 วาระ จำแนกเป็นผู้ว่าราชการที่มาจากการเลือกตั้ง 8 คน มาจากการแต่งตั้ง 9 คน
ผู้ว่าราชการกรุงเทพมหานครคนแรก คือ ชำนาญ ยุวบูรณ์ ผู้ดำรงตำแหน่งคนแรกที่มาจากการเลือกตั้ง คือ ธรรมนูญ เทียนเงิน ผู้ดำรงตำแหน่งเป็นระยะเวลานานที่สุด คือ หม่อมราชวงศ์สุขุมพันธุ์ บริพัตร ผู้ดำรงตำแหน่งคนปัจจุบัน คือ ชัชชาติ สิทธิพันธุ์ อดีตผู้ว่าราชการกรุงเทพมหานครที่ยังมีชีวิตอยู่มีจำนวน 6 คน ได้แก่ อาษา เมฆสวรรค์, จำลอง ศรีเมือง, พิจิตต รัตตกุล, อภิรักษ์ โกษะโยธิน, หม่อมราชวงศ์สุขุมพันธุ์ บริพัตร, และ อัศวิน ขวัญเมือง
เอสตาดิโอเอลซาดาร์
พิชยา ทิพพาละ
Miss Grand Vietnam
Miss Grand Brazil
Miss Grand United States of America
Miss Grand Puerto Rico
Miss Grand Venezuela
Miss Grand Japan
Miss Grand Myanmar
Miss Grand Australia
Miss Grand Paraguay
Miss Grand Peru
Miss Grand Cuba
Miss Grand Dominican Republic
Miss Grand España
Miss Grand Indonesia
Miss Czech Republic
Miss Grand United Kingdom
Miss Portuguesa
Miss Grand Canada
Miss Grand Korea
Miss Grand Malaysia
Miss Grand South Africa
Miss Grand China
Miss Grand Philippines
Nawat Itsaragrisil
Miss Grand Thailand 2013
Miss Grand Thailand 2014
Miss Grand Thailand 2015
Miss Grand Thailand 2016
Miss Grand Thailand 2017
Miss Grand Thailand 2018
Miss Grand Thailand 2019
Miss Grand Thailand 2021
Miss Grand Thailand 2022
Miss Grand Thailand 2023
ต้วน เจิ้งหมิง
ต้วน เจิ้งหมิง (段正明) เป็จักรพรรดิที่ 14 แห่งอาณาจักรต้าหลี่ เป็นหลานชายของต้วน ซือเหลียน ทรงครอง ราชย์ช่วงปี พ.ศ. 1624–1637 (ค.ศ. 1081–1094)
ต้วน เจิ้งหมิง เป็นตัวละครในนิยายกำลังภายในของกิมย้ง เรื่องแปดเทพอสูรมังกรฟ้า
ต้วน โซ่วฮุย
ต้วน โซ่วฮุย (段壽輝) เป็จักรพรรดิที่ 13 แห่งอาณาจักรต้าหลี่ เป็นหลานชายของต้วน ซือเหลียน ทรงครอง ราชย์ช่วงปี พ.ศ. 1623–1624 (ค.ศ. 1080–1081)
ต้วน เหลียนอี้
ต้วน เหลียนอี้ (段廉義) เป็จักรพรรดิที่ 12 แห่งอาณาจักรต้าหลี่ เป็นพระโอรสของต้วน ซือเหลียน ทรงครอง ราชย์ช่วงปี พ.ศ. 1618–1623 (ค.ศ. 1075–1080)
ต้วน ซือเหลียน
ต้วน ซือเหลียน (段思廉) เป็จักรพรรดิที่ 11 แห่งอาณาจักรต้าหลี่ เป็นพระโอรสของต้วน จื้อซือ(段智思) ทรงครอง ราชย์ช่วงปี พ.ศ. 1587–1618 (ค.ศ. 1044–1075)
สรุปเหรียญเอเชียนเกมส์ฤดูหนาว 1996
สรุปเหรียญเอเชียนเกมส์ฤดูหนาว 1986
สรุปเหรียญเอเชียนเกมส์ฤดูหนาว 1990
สรุปเหรียญเอเชียนเกมส์ฤดูหนาว 1999
สรุปเหรียญเอเชียนเกมส์ฤดูหนาว 2003
สรุปเหรียญเอเชียนเกมส์ฤดูหนาว 2007
สรุปเหรียญเอเชียนเกมส์ฤดูหนาว 2011
สรุปเหรียญเอเชียนเกมส์ฤดูหนาว 2017
ต้วน ซือเหลียง
ต้วน ซือเหลียง (段思良) หรือ ต้วน ซือโจ้ว (段思胄) เป็จักรพรรดิที่ 3 แห่งอาณาจักรต้าหลี่ เป็นน้องชายของต้วน ซือผิง ทรงครอง ราชย์ช่วงปี พ.ศ. 1488–1494 (ค.ศ. 945–951)
ต้วน ซืออิง
ต้วน ซืออิง (段思英) เป็จักรพรรดิที่ 2 แห่งอาณาจักรต้าหลี่ เป็นพระโอรสของต้วน ซือผิง ทรงครอง ราชย์ช่วงปี พ.ศ. 1487–1488 (ค.ศ. 944–945)
สถานีรถไฟเวียงจันทน์ (คำสะหวาด)
ต้วน ซู่ซิง
ต้วน ซู่ซิง (段素興) เป็จักรพรรดิที่ 10 แห่งอาณาจักรต้าหลี่ เป็นหลานชายของต้วน ซู่เจิน ทรงครอง ราชย์ช่วงปี พ.ศ. 1584–1587 (ค.ศ. 1041–1044)
สรุปเหรียญรางวัลเอเชียนเกมส์ฤดูหนาวตลอดกาล
จำนวนเหรียญรางวัลทั้งหมดสำหรับการแข่งขันเอเชียนเกมส์ฤดูหนาว นับตั้งแต่การแข่งขันเอเชียนเกมส์ฤดูหนาว 1986 ที่เมืองซัปโปโร, ประเทศญี่ปุ่น ถึง เอเชียนเกมส์ฤดูหนาว 2017 ที่ซัปโปโร, ประเทศญี่ปุ่น มีรายละเอียดตามตารางด้านล่างนี้
ประเทศที่ยังไม่ได้รับเหรียญรางวัล.
และ ได้รับเชิญให้เข้าร่วมเอเชียนเกมส์ฤดูหนาว 2017 อย่างไรก็ตาม นักกีฬาเหล่านั้นไม่มีสิทธิ์ได้รับเหรียญใด ๆ เนื่องจากพวกเขา จัดเป็นคู่แข่งรับเชิญ
สรุปเหรียญรางวัลเอเชียนพาราเกมส์ตลอดกาล
ตารางเหรียญรางวัลตลอดกาล สำหรับการแข่งขันเอเชียนพาราเกมส์ฤดูร้อน ตั้งแต่ปี ค.ศ. 2010 ถึง 2018 ซึ่งไม่รวมเหรียญรางวัลที่ได้รับจากการแข่งขันอื่น ๆ ที่จัดโดยคณะกรรมการพาราลิมปิกแห่งเอเชีย
รายาฮีเยา
รายาฮีเยา  เป็นกษัตริย์ราชวงศ์ศรีวังสา อาณาจักรปัตตานี ปกครองในช่วง พ.ศ. 2127–2159 เป็นกษัตริย์หญิงพระองค์แรกของอาณาจักรปัตตานี
รายาฮีเยาเป็นพระราชธิดาองค์โตในรายาบะห์โดร์ จากพระราชธิดา 3 องค์ เนื่องจากรายาบะห์โดร์ไม่มีพระราชโอรสสืบราชสันตติวงศ์ จึงมีการประชุมผู้มาครองอาณาจักรปัตตานี ในที่สุดรายาฮีเยาพระราชธิดาองค์แรกได้คัดเลือกให้มาเป็นผู้ปกครองอาณาจักรปัตตานี หลังจากรายาฮีเยาสิ้นพระชนม์เมื่อ พ.ศ. 2159 รายาบีรูซึ่งเป็นพระขนิษฐภคินี (น้องสาว) ก็ขึ้นครองราชย์แทน ตามด้วยรายาอูงู และรายากูนิง เรียกรวมกันว่า "สมัย 4 ราชินี"
ในสมัยของพระองค์ บ้านเมืองมีความเจริญรุ่งเรืองมาก เป็นยุคทองด้านการค้ากับต่างประเทศ กษัตริย์จากยุโรปและเมืองต่าง ๆ ได้ส่งคณะทูตมาเจริญสัมพันธไมตรี รวมทั้งสยามและญี่ปุ่น ถือเป็นครั้งแรกที่ญี่ปุ่นเข้ามาค้าขายกับปัตตานี ชาวฮอลันดาเข้ามาทำการค้ากับปัตตานีครั้งแรก ต่อมา พ.ศ. 2148 ชาวสเปนได้เดินทางเข้ามาค้าขายที่เมืองปัตตานี และ พ.ศ. 2153 ชาวอังกฤษได้เดินทางเข้ามาค้าขายที่เมืองปัตตานี
นอกจากนั้นยังมีการขุดคลองกือเซะ ดังความว่า "...รายาฮีเยาทรงรับสั่งให้ราษฎรพร้อมกันขุดคลอง โดยเริ่มจากรือเซะมุ่งไปทางทิศเหนือจนถึงแม่น้ำที่อ่าวเตอร์มางัน (ใกล้กับหมู่บ้านปรีกีปัจจุบัน) เมื่อสามารถขุดคลองเชื่อมกับแม่น้ำแล้ว น้ำก็ไหลมาตามคลองแห่งใหม่ผ่านคลองกรือเซะแล้วไหลออกทะเลตรงอ่าวรา เมื่อน้ำทางเหนือไหลออกคลองกรือเซะก็เป็นผลให้น้ำจืดลง ทุ่งนาบริเวณนั้นก็ให้ผลเป็นที่พอใจ..."
สุสานรายาฮีเยา รวมถึงรายาบีรูและรายาอูงู ที่เรียกว่า "สุสานราชินีสามพี่น้อง" ตั้งอยู่หมู่ที่ 1 บ้านปาเระ ตำบลบาราโหม อำเภอเมืองปัตตานี จังหวัดปัตตานี
รายาฮีเจา
อิดรีส
อิดรีส  เป็นนบีที่ได้รับการกล่าวถึงในคัมภีร์กุรอาน ชาวมุสลิมเชื่อว่าเป็นนบีคนที่สามถัดจากชีษ ท่านเป็นนบีคนที่สองที่กล่าวถึงในอัลกุรอาน ธรรมเนียมอิสลามระบุอย่างเป็นเอกฉันท์ว่าอิดรีสเป็นบุคคลเดียวกันกับเอโนคในพระคัมภีร์ไบเบิล แต่นักวิชาการมุสลิมหลายคนในยุคซะลัฟและยุคเคาะลัฟยังถือว่าอิดรีสเป็นบุคคลเดียวกันกับเฮร์แมส ตริซเมกิสโตส บุคคลในตำนานของกรีซโบราณ หรือธอธซึ่งเป็นเทพของอียิปต์โบราณ
อัลกุรอานบรรยายอิดรีสว่าเป็นผู้มี "ความน่าเชื่อถือ" และ "ความอดทน" และยังกล่าวอีกว่าท่าน "ได้รับการยกย่องให้อยู่ในตำแหน่งที่สูง" ด้วยเหตุนี้และความคล้ายคลึงกันอื่น ๆ ตามคำกล่าวนี้แล้ว จึงมีการเชื่อมโยงอิดรีสกับเอโนคในไบเบิล และนักวิชาการของอิสลามมักจะจัดให้อิดรีสอยู่ในยุคแรก และถือว่าท่านเป็นหนึ่งในบรรดานบีที่เก่าแก่ที่สุดที่กล่าวถึงในคัมภีร์กุรอานโดยวางเขาไว้ระหว่างอาดัมกับนูห์
ตาม "ฮะดีษ" ที่อิมาม มาลิก บิน อะนัส บรรยายไว้ และที่พบใน "เศาะฮีห์มุสลิม" นั้น ในอิสรออ์และเมียะอ์รอจญ์ของนบีมุฮัมหมัด ท่านพบนบีอิดรีสในชั้นฟ้าที่ 4
ในคัมภีร์กุรอาน.
นบีอิดรีส (อ.ล.) ได้รับการกล่าวถึงในอัลกุรอาน 2 ครั้ง
เรื่องราวตรงนี้ทำให้รู้ว่านบีอิดรีสและคนอื่น ๆ นี้เป็นผู้ที่มีความอดทนสูง
ตามงานเขียนของมุสลิมในยุคต่อมา อิดรีสเกิดในเมโสโปเตเมียซึ่งเป็นดินแดนอิรักปัจจุบัน ก่อนที่ท่านจะได้รับการวะฮีย์ ท่านปฏิบัติตามกฎที่วะฮีย์ต่อนบีชีษบุตรชายของนบีอาดัม เมื่ออิดรีสโตขึ้น อัลลอฮ์ประทานความเป็นนบีแก่ท่าน ในช่วงชีวิตของท่านทุกคนยังไม่ได้นับถือศาสนาอิสลาม หลังจากนั้น อิดรีสก็ออกจากบาบิโลนบ้านเกิดของเขา เพราะมีคนจำนวนมากทำบาปมากมาย แม้ว่าท่านจะบอกพวกท่านว่าอย่าทำเช่นนั้นก็ตาม คนของท่านบางคนจากไปพร้อมกับอิดรีส
เรื่องเล่าอิสลามเล่าว่า นบีอิดรีสได้รับการแต่งตั้งให้เป็นนบีเมื่อประมาณอายุ 40 ปี ซึ่งตรงกับยุคที่มุฮัมมัดเป็นนบี และอาศัยอยู่ในช่วงเวลาที่ผู้คนเริ่มบูชาไฟ นักตัฟซีรเล่าในช่วงชีวิตของนบีอิดรีส และกล่าวว่า นบีแบ่งเวลาของเขาออกเป็นสองส่วน เป็นเวลาสามวันในสัปดาห์ นบีอิดรีสจะประกาศแก่ผู้คนของท่าน และอีกสี่วัน ท่านจะอุทิศให้กับการนมัสการอัลลอฮ์เพียงอย่างเดียว นักตัฟซีรหลาย ๆ คน เช่น อิมาม มุฮัมมัด อิบน์ ญาริร อัฏฏ็อบบารีย์ กล่าวว่า นบีอิดรีสว่ามีสติปัญญาและความรู้ที่ยอดเยี่ยม
นักตัฟซีรอธิบายว่า นบีอิดรีส เป็นหนึ่งใน "มนุษย์กลุ่มแรกที่ใช้ปากกาและเป็นหนึ่งในมนุษย์กลุ่มแรก ๆ ที่สังเกตการเคลื่อนที่ของดวงดาวและกำหนดน้ำหนักและมาตราส่วนทางวิทยาศาสตร์" คุณลักษณะเหล่านี้ยังคงสอดคล้องกับการระบุตัวตนของเอโนคกับนบีอิดรีส เนื่องจากคุณลักษณะเหล่านี้ทำให้ชัดเจนว่า นบีอิดรีสน่าจะมีชีวิตอยู่ในช่วงรุ่นแรก ๆ ของอาดัม ยุคเดียวกับที่เอโนค อาศัยอยู่อิบน์ อะรอบีย์ อธิบายว่า นบีอิดรีสเป็น "นบีแห่งนักปรัชญา" และผลงานจำนวนหนึ่งได้มาจากเขา นักวิชาการบางคนเขียนคำอธิบายเกี่ยวกับผลงานที่ควรจะเป็นเหล่านี้ในขณะที่นบีอิดรีสยังได้รับการยกย่องจากสิ่งประดิษฐ์หลายอย่าง รวมถึงศิลปะการทำเสื้อผ้าด้วย
นักประวัติศาสตร์อย่างอิบน์ อิสฮาก อธิบายว่า ท่านเป็นชายคนแรกที่เขียนด้วยปากกาและท่านเกิดในขณะที่อาดัมยังมีชีวิตอีก 308 ปีที่จะมีชีวิตอยู่ ในคำอธิบายของเขาเกี่ยวกับอัลกุรอาน โองการที่ 19:56-57 อิบน์ กะษีร นักตัฟซีรได้บรรยายว่า "ระหว่างการเดินทางกลางคืน ท่านนบีได้ผ่านท่านไปยังชั้นฟ้าชั้นที่สี่ ในฮะดีษของอิบน์ อับบาส ได้ถามกะอบ์ถึงความหมายของอายะฮ์ที่กล่าวว่า “และเราได้ยกเขาขึ้นสู่ที่สูง” กะอบ์อธิบายว่า: อัลลอฮ์ทรงวะฮีย์แก่นบีอิดรีส: 'ข้าจะเพิ่มผลงานของลูก ๆ ของอาดัมให้กับเจ้าทุกวันในจำนวนที่เท่ากัน' - บางทีอาจหมายถึงเวลาของท่านเท่านั้น ดังนั้น นบีอิดรีสจึงต้องการที่จะเพิ่มพูนการกระทำและความทุ่มเทของท่าน เพื่อนของท่าน มลาอิกะฮ์มาเยี่ยม และนบีอิดรีสกล่าวแก่เขาว่า 'อัลลอฮ์ได้ทรงวะฮีย์แก่ข้าในเรื่องดังกล่าวแล้ว ดังนั้น ท่านช่วยพูดกับมะลาอิกะฮ์แห่งความตายได้ไหม ทูตสวรรค์ได้อุ้มท่านด้วยปีกของท่านและขึ้นไปบนชั้นฟ้า เมื่อพวกเขามาถึงสวรรค์ชั้นที่ 4 พวกเขาได้พบกับทูตสวรรค์แห่งความตายที่กำลังร่อนลงสู่พื้นดิน ทูตสวรรค์พูดกับท่านเกี่ยวกับสิ่งที่นบีอิดรีสเคยพูดกับท่านก่อนหน้านี้ ทูตแห่งความตายกล่าวว่า 'แต่นบีอิดรีสอยู่ที่ไหน' ท่านตอบว่า 'ท่านอยู่บนหลังของข้า' ทูตแห่งความตายกล่าวว่า: 'ช่างน่าอัศจรรย์จริง ๆ ! ข้าถูกส่งไปและบอกให้ไปจับวิญญาณของท่าน ในสวรรค์ชั้นที่สี่ ท่านเอาแต่คิดว่า ข้าจะยึดสวรรค์ชั้นที่สี่ได้อย่างไรในตอนที่พระองค์อยู่บนโลก?' แล้วเขาได้เอาวิญญาณของเขาออกจากร่างกายของเขา และนั่นคือความหมายของโองการที่ว่า : 'และเราได้ให้เขามีตำแหน่งสูง'
ตัวตน.
เอโนค.
นบีอิดรีสเป็นที่ยอมรับโดยทั่วไปว่าเหมือนกับเอโนคผู้ที่อาศัยอยู่ในรุ่นของอาดัม นักตัฟซีรอัลกุรอานหลายคน เช่น อัล-เฏาะบารี, กอฎี อัลบัยฎอวี เป็นต้น ระบุว่านบีอิดรีสคือเอโนค บัยฎอวีย์กล่าวว่า "นบีอิดรีส เป็นลูกหลานของนบีชีษ และเป็นบรรพบุรุษของนบีนูห์ และชื่อของท่านคือ เอโนค หรือในภาษาอาหรับคือ "อุคนูค""  คำอธิบายของ Bursalı İsmail Hakkı เกี่ยวกับ "Fuṣūṣ al-Ḥikam" โดยอิบน์ อะรอบี
อย่างไรก็ตามนักวิชาการสมัยใหม่ไม่เห็นด้วยกับการระบุนี้เพราะพวกเขาโต้แย้งว่าขาดหลักฐานที่ชัดเจน ดังที่อับดุลลอฮ์ ยูซุฟ อาลี ผู้แปลและนักตัฟซีรอัลกุรอาน กล่าวไว้ในหมายเหตุ 2508 เกี่ยวกับการแปลอัลกุรอานของเขา :
ด้วยการระบุตัวตนนี้ บิดาของนบีอิดรีสกลายเป็นบุตรยะรีด  มารดาของท่านคือบัรกานะห์ และภรรยาของท่านคืออะดานะห์ เมธูเสลาห์ ( มัตตูชาลัค ) เป็นบุตรชายของนบีอิดรีสจะเป็น ซึ่งเป็นปู่ของนบีนูห์ (โนอาห์) ดังนั้นนบีอิดรีสจึงได้รับการระบุว่าเป็นปู่ทวดของนบีนูห์
เฮอร์เมส ทริสเมกิสตุส.
Antoine Faivre ใน "The Eternal Hermes" (1995) ได้ชี้ให้เห็นว่า เฮร์แมส ตริซเมกิสโตส (การรวมกันของเทพเจ้าเฮอร์เมสของกรีกและเทพเจ้าธอธของอียิปต์) ในศาสนาอิสลามแม้ว่าชื่อ "เฮร์แมส" จะไม่ปรากฏในอัลกุรอาน นักเขียนชีวประวัติและนักบันทึกเหตุการณ์ในศตวรรษแรกของฮิจญ์เราะห์ศักราช ระบุว่าเฮร์แมส ตริซเมกิสโตส คืออิดรีสอย่างรวดเร็วในซูเราะฮ์ 19.56-57 และ 21.85 ซึ่งชาวอาหรับระบุด้วยเอโนค (เปรียบเทียบ ปฐมกาล 5.18–24) อิดรีส/เฮอร์เมส ถูกเรียกว่า เฮร์แมส ตริซเมกิสโตส "Thrice-Wise" เนื่องจากเขามีต้นกำเนิดสามประการ เฮร์แมสคนแรกเทียบได้กับธอธเป็น "วีรบุรุษที่มีอารยธรรม" ซึ่งเป็นผู้ริเริ่มเข้าสู่ความลึกลับของวิทยาศาสตร์และภูมิปัญญาอันศักดิ์สิทธิ์ที่ทำให้โลกมีชีวิตชีวา เขาสลักหลักการของศาสตร์อันศักดิ์สิทธิ์นี้ไว้ในอักษรอียิปต์โบราณ เฮร์แมสองค์ที่สองในบาบิโลนเป็นผู้ริเริ่มพีทาโกรัส เฮร์แมสที่สามเป็นครูคนแรกของการเล่นแร่แปรธาตุ "นบีไร้ใบหน้า" ปีแยร์ ลอรี ผู้นับถือศาสนาอิสลามเขียน "เฮร์แมสไม่มีลักษณะที่เป็นรูปธรรมหรือโดดเด่น ซึ่งแตกต่างจากบุคคลสำคัญส่วนใหญ่ในพระคัมภีร์ไบเบิลและอัลกุรอานในเรื่องนี้การตีความทั่วไปของการเป็นตัวแทนของ "ตริซเมกิสโตส" เป็น "ผู้ยิ่งใหญ่คนที่สาม" ทำให้นึกถึงลักษณะสามประการของอิดรีส: ในฐานะผู้ส่งสารของพระเจ้าหรือผู้เผยพระวจนะ; เป็นแหล่งของปัญญาหรือ "ฮิกมะห์" (ภูมิปัญญาจาก "hokhmah") ; และในฐานะราชาแห่งระเบียบโลกหรือ "สุลต่าน " เหล่านี้เรียกว่า "müselles bin" ni'me
นิกายบูชาดวงดาวที่รู้จักกันในชื่อศอเบียะอ์แห่งฮัรรอนยังเชื่อว่าหลักคำสอนของพวกเขาสืบเชื้อสายมาจากเฮร์แมส ตริซเมกิสโตส
กรีฑาในเอเชียนเกมส์ 2014
แบดมินตันในเอเชียนเกมส์ 2014
บาสเกตบอลในเอเชียนเกมส์ 2014
โบว์ลิ่งในเอเชียนเกมส์ 2014
มวยสากลในเอเชียนเกมส์ 2014
เรือแคนูในเอเชียนเกมส์ 2014
กระโดดน้ำในเอเชียนเกมส์ 2014
ขี่ม้าในเอเชียนเกมส์ 2014
ฟุตบอลในเอเชียนเกมส์ 2014
กอล์ฟในเอเชียนเกมส์ 2014
ยูโดในเอเชียนเกมส์ 2014
เรือพายในเอเชียนเกมส์ 2014
รักบี้ในเอเชียนเกมส์ 2014
เรือใบในเอเชียนเกมส์ 2014
เซปักตะกร้อในเอเชียนเกมส์ 2014
ยิงปืนในเอเชียนเกมส์ 2014
เทควันโดในเอเชียนเกมส์ 2014
เทนนิสในเอเชียนเกมส์ 2014
วอลเลย์บอลในเอเชียนเกมส์ 2014
ยกน้ำหนักในเอเชียนเกมส์ 2014
กีฬาชายหาดโลก
อูมิ
อูมิ  เป็นเมืองที่ตั้งอยู่ในอำเภอคาซูยะ จังหวัดฟูกูโอกะ ประเทศญี่ปุ่น
ณ ค.ศ. 2016 เมืองนี้มีประชากรประมาณ 37,663 คน ความหนาแน่นของประชากร 1,200 คนต่อตารางกิโลเมตร มีขนาดพื้นที่ทั้งสิ้น 30.22 ตารางกิโลเมตร
เมืองอูมิมีแม่น้ำอูมิงาวะไหลผ่าน สถานที่ที่น่าสนใจ เช่น ศาลเจ้าอูมิฮาจิมัง โบสถ์โปรเตสแตนต์เล็ก ๆ และสุสานฝังศพโบราณ (โคฟุง) เมืองอูมิถูกกล่าวขานกันว่าเป็นสถานที่ประสูติของจักรพรรดิโอจิง จักรพรรดิญี่ปุ่นในยุคแรก ๆ
ในอูมิมีการสร้างทางรถไฟขึ้นใน ค.ศ. 1919 เพื่ออำนวยความสะดวกในการขนส่งถ่านหิน แต่อุตสาหกรรมท้องถิ่นนี้ได้ยุติลงใน ค.ศ. 1963 และได้ปิดเส้นทางรถไฟไปเมื่อ ค.ศ. 1985 ซึ่งต่อมาได้รับการปรับปรุงให้เป็นทางเดินสำหรับผักพ่อนหย่อนใจ นอกจากนี้ ยังมีทางรถไฟอีกสายที่เป็นของบริษัทรถไฟคีวชู คือ สายคาชิอิ เศรษฐกิจในอูมิ เช่น การผลิตเหล้าสาเกบันได
ต้วน เจิ้งซิง
ต้วน เจิ้งซิง (段正興) หรือ ต้วน อวี้ฉาง (段易長) เป็จักรพรรดิที่ 17 แห่งอาณาจักรต้าหลี่ เป็นพระโอรสของต้วน เหออวี้ ทรงครอง ราชย์ช่วงปี พ.ศ. 1690–1714 (ค.ศ. 1147–1171)
กีฬาฟุตบอลชายหาดในเวิลด์บีชเกมส์ 2023
การแข่งขันกีฬาฟุตบอลชายหาดในเวิลด์บีชเกมส์ 2023 ครั้งที่ 2 ของเวิลด์บีชเกมส์ จะจัดขึ้นระหว่างวันที่ 6 ถึง 12 สิงหาคม ค.ศ. 2023 ที่บาหลี ประเทศอินโดนีเซีย และจัดโดยสมาคมคณะกรรมการโอลิมปิกแห่งชาติ (ANOC)
จะมีการแข่งขันสองรายการ ได้แก่ ทีมชายและทีมหญิง มีทั้งหมด 28 ทีมที่จะเข้าร่วมแข่งขัน (ชาย 16 ทีมและหญิง 12 ทีม) ทั้งทีมชายและหญิงสามารถมีผู้เล่นได้สูงสุด 12 คน หมายความว่าจะมีนักกีฬาทั้งหมด 336 คนที่คาดว่าจะเข้าร่วมแข่งขัน
ผู้ชนะเลิศเหรียญทองการแข่งขันครั้งก่อนคือ บราซิลในประเภทชาย และสเปนในประเภทหญิง
ต้วน จื้อซิง
ต้วน จื้อซิง (段智興) หรือ ต้วน อวี้ฉางซิง (段易長興) เป็จักรพรรดิที่ 18 แห่งอาณาจักรต้าหลี่ เป็นพระโอรสของต้วน เจิ้งซิง ทรงครอง ราชย์ช่วงปี พ.ศ. 1714–1743 (ค.ศ. 1171–1200)
อิดเต็งไต้ซือ(一燈大師)ชื่อเดิม ต้วนตี่เฮง เป็นตัวละครในนิยายกำลังภายในของกิมย้ง เรื่องมังกรหยก และปรากฏตัวในมังกรหยก ภาค 2
ต้วน จื้อเหลียน
ต้วน จื้อเหลียน (段智廉) เป็จักรพรรดิที่ 19 แห่งอาณาจักรต้าหลี่ เป็นพระโอรสของต้วน จื้อซิง ทรงครอง ราชย์ช่วงปี พ.ศ. 1743–1747 (ค.ศ. 1200–1204)
ต้วน จื้อเสียง
ต้วน จื้อเสียง (段智祥) เป็จักรพรรดิที่ 20 แห่งอาณาจักรต้าหลี่ เป็นน้องชายของต้วน จื้อเหลียน ทรงครอง ราชย์ช่วงปี พ.ศ. 1747–1781 (ค.ศ. 1204–1238)
ต้วน เสียงซิง
ต้วน เสียงซิง (段祥興) เป็จักรพรรดิที่ 21 แห่งอาณาจักรต้าหลี่ เป็นพระโอรสของต้วน จื้อเสียง ทรงครอง ราชย์ช่วงปี พ.ศ. 1781–1794 (ค.ศ. 1238–1251)
Umi, Fukuoka
ต้วน ซิงจื้อ
ต้วน ซิงจื้อ (段興智) เป็จักรพรรดิที่ 21 แห่งอาณาจักรต้าหลี่ เป็นพระโอรสของต้วน จื้อเสียง ทรงครอง ราชย์ช่วงปี พ.ศ. 1794–1797 (ค.ศ. 1251–1254)
แรงงานรับจ้างและทุน
"แรงงานรับจ้างและทุน"  เป็นปาฐกถาวิพากษ์ทางเศรษฐศาสตร์การเมือง (Critique of political economy) ใน ค.ศ. 1847 โดยคาร์ล มาคส์ ซึ่งถูกแผยแพร่เป็นครั้งแรกเป็นบทความใน "หนังสือพิมพ์น็อยเออไรนิชเชอ" ("Neue Rheinische Zeitung") ในเดือนเมษายน ค.ศ. 1849 งานเขียนชิ้นนี้ถูกมองว่าเป็นงานตั้งต้นก่อนศาสตรนิพนธ์ที่ทรงอิทธิพลของมาคส์ว่าด้วย "ทุน" และมักถูกจับคู่กับคำปราศรัยใน ค.ศ. 1865 ของมาคส์ "ค่าจ้าง ราคา และกำไร" ("Lohn, Preis und Profit") ต่อมาฉบับแปลภาษารัสเซียถูกตีพิมพ์เป็นหนังสือใน ค.ศ. 1883 โดยมีข้อความตอนหนึ่งจาก "ทุน" เล่ม 1 เรื่อง "แนวโน้มทางประวัติศาสตร์ของการสะสมแบบทุนนิยม" อยู่ในภาคผนวก ใน ค.ศ. 1885 ฉบับภาษาอังกฤษถูกตีพิมพ์เป็นครั้งแรกเป็นจุลสาร จุลสารที่อิงจากบทความหนังสือพิมพ์เหล่านั้นถูกตีพิมพ์ใน ค.ศ. 1885 ที่ฮ็อททิงเงิน-ซือริช (Hottingen (Zürich)) โดยที่มาคส์ไม่รู้แต่มีคำนำสั้น ๆ จากเอ็งเงิลส์ ฟรีดริช เอ็งเงิลส์ ได้ตรวจชำระฉบับภาษาเยอรมันใน ค.ศ. 1891 และเผยแพร่ลงในหนังสือพิมพ์ฟอร์แวทส์ (Vorwärts) ภายหลังจากที่กฎหมายต่อต้านสังคมนิยม (Anti-Socialist Laws) ออกมาแล้วหนึ่งปีก่อนหน้านั้นในประเทศเยอรมนี ใน ค.ศ. 1893 ฉบับแปลภาษาอังกฤษที่ปรับปรุงจากฉบับภาษาเยอรมัน ค.ศ. 1891 ถูกตีพิมพ์ขึ้นที่ลอนดอน
ปาฐกถาและหนังสือพิมพ์เหล่านั้นมีไว้เพื่อนำเสนอความสัมพันธ์ทางเศรษฐกิจภายใต้ระบอบทุนนิยมและพื้นฐานเชิงวัตถุสภาพ (historical materialism) ของการต่อสู้ทางชนชั้นในแบบ "ประชานิยม" โดยงานเขียนเสนอว่าชนชั้นกระฎุมพีปกครองสังคมทุนนิยมด้วยความเป็นทาสค่าจ้าง (wage slavery) ของคนงาน และอธิบายความยากจนที่ชนชั้นแรงงานประสบพบเจอผ่านทฤษฎีมูลค่าส่วนเกิน งานเขียนแสดงให้เห็นว่ามาคส์ได้พัฒนาทฤษฎีของเขาไปเท่าใดแล้วในช่วงปลายคริสต์ทศวรรษ 1840 และเป็นรูปแบบเชิงทฤษฎีเริ่มแรกของลัทธิมากซ์ มันเสนอว่า แรงงานที่แปลกแยก (Marx's theory of alienation) เป็นเงื่อนไขสำหรับการสะสมแรงงานเข้าไปในทุนผ่านวิถีการผลิตแบบทุนนิยม (Capitalist mode of production (Marxist theory)) มาคส์เสนอว่าระบอบทุนนิยมเป็นระยะเปลี่ยนผ่านในประวัติศาสตร์ที่ในท้ายที่สุดจะนำไปสู่การปฏิวัติของชนกรรมาชีพ (proletarian revolution)
ประเด็กหลักที่กล่าวถึงในงานเขียนประกอบด้วยพลังแรงงาน (labour power) แรงงาน และการที่พลังแรงงานกลายเป็นสินค้าโภคภัณฑ์ (commodity) ทฤษฎีมูลค่าแรงงานถูกนำเสนอซึ่งแบ่งแยกระหว่างแรงงานกับพลังแรงงาน งานเขียนให้นิยามกับคำว่าโภคภัณฑ์ สำรวจว่าหลักการทางเศรษฐศาสตร์เรื่องอุปสงค์และอุปทานส่งผลต่อราคาของสินค้าโภคภัณฑ์บางชนิดอย่างไร และสำรวจว่าทุนกับทุนนิยมไม่มีหน้าที่อื่นใดนอกจากการเพิ่มปริมาณของตนอย่างไร
พระบรมราชานุสรณ์ของพระบาทสมเด็จพระมหาภูมิพลอดุลยเดชมหาราช บรมนาถบพิตร
พระบรมราชานุสรณ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร
Patpong Museum
ยาเอบะ
ในภาษาญี่ปุ่น ยาเอบะ  เป็นฟันมนุษย์ที่มีรูปร่างคล้ายเขี้ยว โดยเฉพาะฟันส่วนบน ส่วนใหญ่มักสื่อถึงฟันที่โตทับฟันอีกซี่หรือยื่นสูงขึ้นจากเหงือก ในประเทศญี่ปุ่น สิ่งนี้สื่อถึงสัญญาณของความอ่อนเยาว์และความงามตามธรรมชาติ ใน ค.ศ. 2013 เคยมีกระแสที่สาววัยรุ่นเข้าไปทำทันตกรรมเพื่อครอบฟันเขี้ยวส่วนบน
ต้วน ซือชง
ต้วน ซือชง (段思聰) เป็จักรพรรดิที่ 4 แห่งอาณาจักรต้าหลี่ เป็นพระโอรสของต้วน ซือเหลียง ทรงครอง ราชย์ช่วงปี พ.ศ. 1495–1511 (ค.ศ. 952–968)
ต้วน ซู่ซุ่น
ต้วน ซู่ซุ่น (段素順) เป็จักรพรรดิที่ 5 แห่งอาณาจักรต้าหลี่ เป็นพระโอรสของต้วน ซือเหลียง ทรงครอง ราชย์ช่วงปี พ.ศ. 1512–1528 (ค.ศ. 969–985)
สหพันธ์สกีน้ำและเวกบอร์ดนานาชาติ
สหพันธ์สกีน้ำและเวกบอร์ดนานาชาติ  เป็นองค์กรปกครองระดับโลกสำหรับกีฬาทางน้ำแบบลากจูงทั้งหมด ก่อตั้งขึ้นที่เจนีวา ประเทศสวิตเซอร์แลนด์ ในปี พ.ศ. 2489 ได้รับการยอมรับจากคณะกรรมการโอลิมปิกสากล (IOC) ในฐานะผู้มีอำนาจแต่เพียงผู้เดียวที่ควบคุมกีฬาทางน้ำแบบลากจูงทั้งหมด และมีสหพันธ์สมาชิกในเครือ 91 แห่งทั่วโลก IWWF ยังเป็นสมาชิกในเครือของสมาคมสหพันธ์กีฬานานาชาติ (GAISF) และเป็นหนึ่งใน 7 กีฬาผู้ก่อตั้งของเวิลด์เกมส์
แผนกกีฬาทางน้ำแบบลากจูงเพื่อการแข่งขันและสันทนาการของ IWWF ได้แก่ การแข่งขัน (สกีน้ำ 3 รายการ) เวกบอร์ด เท้าเปล่า, โชว์สกี, เคเบิลเวกบอร์ด, เคเบิลสกี, สกีเรซซิง, และสกีผู้พิการ
International Waterski &amp; Wakeboard Federation
กีฬาว่ายน้ำสระเปิดในเวิลด์บีชเกมส์ 2019
การแข่งขันกีฬาว่ายน้ำสระเปิดในเวิลด์บีชเกมส์ 2019 ที่โดฮา ประเทศกาตาร์ จัดขึ้นเมื่อวันที่ 13 ตุลาคม ค.ศ. 2019
กติกาสัญญาไม่รุกรานกันระหว่างอังกฤษ–ไทย
กติกาสัญญาไม่รุกรานกันระหว่างอังกฤษ–ไทย  เป็นสนธิสัญญาระหว่างอังกฤษกับไทย ซึ่งได้มีการลงนามสนธิสัญญาฉบับนี้ที่กรุงเทพมหานครเมื่อวันที่ 12 มิถุนายน พ.ศ. 2483
มีการแลกเปลี่ยนสัตยาบันสารกัน ณ กรุงเทพฯ ในวันที่ 31 สิงหาคม พ.ศ. 2483 และสนธิสัญญามีผลบังคับใช้ในวันเดียวกัน มันถูกกำหนดให้ยังคงใช้บังคับเป็นเวลาห้าปี เว้นแต่จะขยายออกไป สนธิสัญญานี้ได้รับการจดทะเบียนในสนธิสัญญาสันนิบาตชาติเมื่อวันที่ 6 มิถุนายน พ.ศ. 2484
สนธิสัญญานี้ได้สิ้นสุดลง เมื่อประเทศไทยได้ประกาศสงครามกับสหราชอาณาจักร ในวันที่ 25 มกราคม พ.ศ. 2485
เจ้าลัดดา อรุณสิทธิ์
การเลือกตั้งนายกองค์การบริหารส่วนจังหวัดในประเทศไทย พ.ศ. 2565
การเลือกตั้งนายกองค์การบริหารส่วนจังหวัดในประเทศไทย พ.ศ. 2565 เป็นการเลือกตั้งนายกองค์การบริหารส่วนจังหวัด (นายก อบจ.) ทั้งสิ้น 2 จังหวัด โดยเป็นจังหวัดที่ศาลอุทธรณ์สั่งให้มีการเลือกตั้งใหม่ ได้แก่ กาฬสินธุ์ และจังหวัดที่มีการเลือกตั้งใหม่เนื่องจากนายก อบจ. ถูกตัดสิทธิ์ทางการเมือง ได้แก่ ร้อยเอ็ด
กาฬสินธุ์.
จัดขึ้นเมื่อวันที่ 14 สิงหาคม พ.ศ. 2565 เป็นการเลือกตั้งนายกองค์การบริหารส่วนจังหวัดกาฬสินธุ์ (นายก อบจ. กาฬสินธุ์) ครั้งที่ 5 สืบเนื่องจากคำวินิจฉัยของศาลอุธรณ์ที่ระบุว่าการเลือกตั้งเมื่อ พ.ศ. 2563 มิได้เป็นไปอย่างบริสุทธิ์เที่ยงธรรม
ผลการเลือกตั้งปรากฏว่า เฉลิมขวัญ หล่อตระกูล จากพรรคเพื่อไทย ได้รับชัยชนะอย่างถล่มทลายเหนือกว่า ชานุวัฒน์ วรามิตร ด้วยคะแนนเสียงรวมกว่า 60 เปอร์เซ็นต์
ร้อยเอ็ด.
จัดขึ้นในวันที่ 25 กันยายน พ.ศ. 2565 เป็นการเลือกตั้งนายกองค์การบริหารส่วนจังหวัดร้อยเอ็ด (นายก อบจ. ร้อยเอ็ด) ครั้งที่ 5 สืบเนื่องจากการที่ศาลอุทธรณ์ภาค 4 มีคำพิพากษาให้เพิกถอนสิทธิสมัครและสิทธิรับเลือกตั้งของ เอกภาพ พลซื่อ ดำรงตำแหน่งนายก อบจ. ร้อยเอ็ด ขณะนั้น ด้วยข้อหาปราศรัยใส่ร้ายผู้สมัครคู่แข่งด้วยความเท็จ จึงทำให้ตำแหน่งนายก อบจ. ของเอกภาพเป็นอันสิ้นสุดลง
ผลการเลือกตั้งปรากฏว่า เศกสิทธิ์ ไวนิยมพงศ์ ผู้สมัครสังกัดพรรคเพื่อไทย ได้รับเลือกตั้งเป็นอันดับที่หนึ่ง ด้วยคะแนนเสียงมากที่สุดในประวัติศาสตร์การเลือกตั้งนายก อบจ. ร้อยเอ็ด
เอเชียนเกมส์ฤดูหนาว 2029
เอเชียนเกมส์ฤดูหนาว 2029  ซึ่งรู้จักกันอย่างเป็นทางการในชื่อ เอเชียนเกมส์ฤดูหนาว ครั้งที่ 9  และรู้จักกันทั่วไปในชื่อ ทีเจนา 2029 จะเป็นครั้งที่เก้าของการแข่งขันกีฬาเอเชียนเกมส์ฤดูหนาว การแข่งขันกีฬาหลายประเภททั่วเอเชียที่จะจัดขึ้นในโทรเจน่าของโนม, ประเทศซาอุดีอาระเบีย
เมืองโทรเจนาได้รับเลือกให้เป็นเมืองเจ้าภาพในการประชุมสมัชชาโอซีเอครั้งที่ 41 เมื่อวันที่ 4 ตุลาคม พ.ศ. 2565 ในกรุงพนมเปญ, ประเทศกัมพูชา นี่เป็นการแข่งขันกีฬาเอเชียนเกมส์ฤดูหนาวครั้งแรกที่จัดขึ้นในประเทศซาอุดีอาระเบีย และในคาบสมุทรอาหรับ มันจะเป็นการแข่งขันกีฬาฤดูหนาวครั้งแรกที่จัดขึ้นในประเทศที่ใช้ภาษาอาหรับ
กึลนุช ซุลตัน
เอเมทุลลาฮ์ ราบีอา กึลนุช ซุลตัน (; ; ค.ศ. 1642 – 6 พฤศจิกายน ค.ศ. 1715) เป็นฮาเซกีซุลตันในเมห์เหม็ดที่ 4 สุลต่านออตโตมัน และวาลีเดซุลตันของมุสทาฟาที่ 2 กับอาห์เหม็ดที่ 3 พระราชโอรสทั้งสองของพระองค์ ในช่วงต้นคริสต์ศตวรรษที่ 18 พระองค์กลายเป็นหญิงที่มีอำนาจและทรงอิทธิพลที่สุดในจักรวรรดิออตโตมัน